Ericu950/Stoicheia-meter-silver huggingface dataset:
πάντων αἱ ψυχαί , καὶ τῶν δικαίων , ἐν ᾅδῃ κατέχονται ·
καὶ τὸ τῆς εἰκόνος τῆς ἐν ἡμῖν ἀξίωμα διὰ τὴν τυραννίδα τοῦ θανάτου διέφθαρται .
τούτοις δὲ πανταχοῦ τοῖς λόγοις ὁ προφήτης , ἐπιταχύνων τὴν ἄφιξιν τὴν τοῦ Σωτῆρος , κέχρηται .
Οὐδεὶς γὰρ ἑαυτὸν ἐξελέσθαι θανάτου , οὐ δὲ τὴν οἰκείαν ψυχὴν ἀναγαγεῖν ἐξ ᾅδου δύναται , πρὶν ἐλθεῖν τὸν κατὰ τοῦ θανάτου θανάτῳ δυναστεύοντα .
διάψαλμα καὶ νῦν ἰδοὺ πάλιν ἐντίθησιν , ἐπειδὴ τὴν προφητείαν πρὸς τὸν λαὸν αὖθις τῶν Ἰουδαίων μετέβαλε .
ποῦ εἰσι τὰ ἐλέη σου τὰ ἀρ χαῖα , Κύριε , ἃ ὤμοσας τῷ Δαυῒδ ἐν τῇ ἀληθείᾳ σου ;
τουτέστι , τῆς ἀληθείας σου 0 ·
λέγει δὲ τοῦ Χριστοῦ , ὅσπερ ἐστὶν ἀλήθεια .
τί γὰρ τῷ Δαυῒδ ὤμοσεν , αὐτὸς ἀλλαχοῦ μελῳδήσας ἱστόρηκεν ·
ὤμοσε Κύριος τῷ Δαυῒδ ἀλήθειαν , καὶ οὐ μὴ ἀθετήσῃ αὐτήν ·
ἐκ καρποῦ τῆς κοιλίας σου θήσομαι ἐπὶ τὸν θρόνον σου .
Οὐκοῦν τὴν ὑπόσχεσιν ἐλθεῖν καλεῖ , ἐπειδὴ τὴν τοῦ Χριστοῦ παρουσίαν αἰνίττεται , ἐν ᾗ πᾶν ἡμῖν εἶδος ἐλέου , πᾶσα φιλανθρωπίας ὑπόθεσις 0 ·
ἀρχαῖα δὲ ταῦτα τὰ ἐλέη , ἐπειδὴ πρὸ τῶν αἰώνων τῷ Θεῷ τὸ περὶ αὐτῶν ἐσκοπήθη μυστήριον 0 .
ὅθεν καὶ Παῦλός φησι ·
τὸ μυστήριον τὸ ἀποκεκρυμμένον πρὸ τῶν αἰώνων καὶ πρὸ τῶν γενεῶν εἰς δόξαν ἡμῶν 0 .
ἡσαΐας δὲ βουλὴν αὐτὴν ἀρχαίαν ἀληθινὴν ἐκάλεσε .
μνήσθητι , Κύριε , τοῦ ὀνειδισμοῦ τῶν δούλων σου , οὗ ὑπέσχου  ὑπέσχον  ἐν τῷ κόλπῳ μου πολλῶν ἐθνῶν .
κόλπον ἑαυτοῦ τὴν προφητείαν καλεῖ .
ἐν αὐτῇ γὰρ καθάπερ ἐν κόλπῳ τὸν ὄντως ὀνειδισμὸν τὸν νοητὸν ἐθησαύριζεν 0 .
ἔτι δὲ μᾶλλον τὴν περὶ τοῦ Κυρίου πρόῤῥησιν κόλπον οἰκεῖν ὁ Δαυῒδ καλεῖ ·
ἐπειδήπερ ἐκ τῶν αὐτοῦ κόλπων ἔμελλε κατὰ σάρκα προέρχεσθαι .
πολλοὺς τοίνυν ὀνειδισμοὺς παρὰ τῶν ἐθνῶν , ὡς ὑπερθεμένης καὶ διὰ τοῦτο ψεύδεσθαι νομιζομένης τῆς περὶ τοῦ Χριστοῦ προφητείας , ὑπέμενον , οὐ μόνον ὁ Δαυΐδ , ἀλλὰ καὶ οἱ προφῆται πάντες , οὓς δὴ καὶ δούλους τοῦ Θεοῦ προσηγόρευσε ·
καὶ λαβεῖν αὐτῶν παρεκάλει τὸν ὀνειδισμὸν εἰς ἀνάμνησιν , ἵνα φειδοῖ τῆς τῶν προφητῶν ὑπολήψεως ἐμφανίσῃ τοῦ Κυρίου τὴν σάρκωσιν .
ὅτι δὲ ταῦτα οὕτως ἔχει ἐκ τῶν μετὰ ταῦτα μάνθανε .
Οὗ ὠνείδισαν τὸ ἀντάλλαγμα τοῦ Χριστοῦ σου .
ὁρᾷς ὅτι διὰ Χριστὸν ὠνείδιζον οἱ ὀνειδίζοντες ;
Οὐ μόνον οἱ ἐξ ἐθνῶν , ἀλλὰ καὶ ὁ λαὸς τῶν Ἰουδαίων ὠνείδιζεν .
διόπερ καλῶς ὁ Παῦλος ἔλεγεν ·
πάντες ἥμαρτον , καὶ ὑστεροῦνται τῆς δόξης τοῦ Θεοῦ .
ἄνω τοιγαροῦν τοὺς προφήτας , οὓς δὴ καὶ δούλους καλεῖ , παρὰ πολλῶν ἐθνῶν ἔλεγεν ὀνειδίζεσθαι ·
ἐνταῦθα δὲ τὸ ἀντάλλαγμα τοῦ Χριστοῦ , δηλαδὴ τὴν Ἐκκλησίαν  ταύτην γὰρ ἀντὶ τῆς συναγωγῆς ἀντηλλάξατο  , παρὰ τῶν ἐχθρῶν τοῦ Θεοῦ , παρὰ τῶν Ἰουδαίων ὀνειδισμοὺς ὑφίστασθαι 0 ·
περὶ ὧν οὗτος ὁ Δαυῒδ ἔλεγεν ·
Οἱ ἐχθροὶ Κυρίου ἐψεύσαντο αὐτῷ .
καὶ ἐψώμισεν αὐτοὺς ἐκ στέατος πυροῦ , καὶ ἐκ πέτρας μέλι ἐχόρτασεν αὐτούς .
διὰ τί τοίνυν οὗτοι τὴν Ἐκκλησίαν ὀνειδίζουσιν ;
ἐπειδὴ πίστει προσεδοκᾶτο , καθάπερ φησὶν Ὠσηέ , μνηστεύεσθαι ·
καὶ μνηστεύσομαί σε ἐμαυτῷ ἐν πίστει , καὶ ἐπιγνώσῃ τὸν Κύριον ·
ὡς πρὸς ἀγνοοῦσαν τὸν Θεὸν τὴν Ἐκκλησίαν λαλῶν , ἐπειδὴ οὔ τε νόμον δεξαμένη , οὔ τε προφήτας ἐτύγχανε 0 .
χριστοῦ δὲ μὴ παραγενομένου χώραν οὐκ εἶχε τὸ τῆς πίστεως κήρυγμα .
Εὐλογητὸς Κύριος εἰς τὸν αἰῶνα , γένοιτο , γένοιτο 0 .
καλὴν σφραγῖδα τοῖς λόγοις ὁ προφήτης ἐπέθηκε .
διπλασιάζει γὰρ τὴν εἰς τὸν Χριστὸν εὐλογίαν , ταύταις αὐτὸν αἷσπερ καὶ Παῦλος εὐλογήσας ταῖς λέξεσιν 0 ·
ἐξ ὧν ὁ Χριστὸς τὸ κατὰ σάρκα , ὁ ὢν ἐπὶ πάντων Θεὸς εὐλογητὸς εἰς τοὺς αἰῶνας , ἀμήν 0 .
ὅθεν καὶ οἱ ἄλλοι τῶν ἑρμηνευτῶν ἀντὶ τοῦ , Γένοιτο , γένοιτο , Ἀμήν , ἀμήν , ἐκδεδώκασι .
καὶ τίνος χάριν τὴν εὐλογίαν ἐδιπλασίασε ;
ἐπειδὴ παραγενόμενος ὁ ἐπὶ πάντων Θεὸς καὶ τῶν προφητῶν τὸν ὀνειδισμὸν καὶ τῆς Ἐκκλησίας ἔπαυσε .
σὺ δὲ μὴ ἀγνόει τὴν τρίτην τῶν ἑρμηνευτῶν βίβλον πέρας ἐνταῦθα λαμβάνειν καὶ σφραγίζεσθαι .
μέμνησαι γὰρ ὅτι καὶ πρότερον εἴρηται εἰς πέντε μὲν βίβλους τὴν ψαλμικὴν προφητείαν μερίζεσθαι , συντελεῖσθαι δὲ ἑκάστην ὑπὸ ψαλμοῦ , δοξολογίαν πρὸς τῷ τέλει Ἀμὴν ἐπιφέρουσαν ἔχοντος .
προσευχὴ Μωϋσῇ τῷ ἀνθρώπῳ Θεοῦ 0 .
ψαλμὸς πθʹ .
καλὸν ἀξίωμα τῷ Μωϋσῇ τὸ Πνεῦμα ἐπενόησεν ·
ἐπειδὴ γὰρ ἑαυτοὺς ἐμερίσαμεν , καὶ οἱ μὲν τοῦ ἐχθροῦ προστεθέντες τῇ ἁμαρτίᾳ γεγόναμεν , οἱ δὲ τοῦ ποιητικοῦ  Ποιητοῦ  ἀκέραιον φυλάττοντες τὸ πλάσμα τῷ πλάσαντι , ἄνθρωπον τοῦ Θεοῦ τὸν Μωϋσῆν προσηγόρευσεν , ἵνα μάθῃς ὅτι Θεοῦ κτῆμα ἰδιάζον ὁ δίκαιος 0 .
ἀλλὰ γὰρ ἀνθ ὅτου τῷ Μωϋσῇ τὸν ψαλμὸν τοῦτον ἀνέθηκεν 0 ;
οὐ δὲ γὰρ Μωϋσῆς αὐτὸν συγγράψας εὑρίσκεται ·
ἢ τίνος χάριν καθάπερ τὰς ᾠδὰς καὶ τοῦτον οὐ παρέδωκεν 0 ;
Οὐκοῦν τὴν αἰτίαν τὸ ἀληθὲς ἔχουσαν καὶ τὸ εὔλογον μάνθανε .
κοσμοποιητὴν ἐν τοῖς προοιμίοις ὁ ψαλμῳδὸς ἐμνημόνευσε , πρέπουσαν ἀρχὴν ἐπινοῆσαι τῇ ψαλμικῇ βίβλῳ τῇ τετάρτῃ βουλόμενος .
ἰδιάζον δὲ Μωϋσέως ἀξίωμα περὶ κόσμου γενέσεως διαλέγεσθαι 0 ·
ὅθεν αὐτῷ τοῦτο τῆς ἑαυτοῦ κιθάρας ὁ ψαλμῳδὸς τὸ μέρος ἀπεκλήρωσεν .
κύριε , καταφυγὴ ἐγενήθης ἡμῖν ἐν γενεᾷ καὶ γενεᾷ .
τὸ διηνεκὲς τῆς τοῦ Θεοῦ κηδεμονίας ὁ προφήτης ἐνδείκνυται , γενεὰν καὶ γενεὰν οὐ δύο τινά , ἀλλὰ πάσας εἰπών .
ἐπειδὴ γὰρ ὁ νοητὸς ἐχθρὸς ἀπὸ τῆς κατὰ τὸν ὄφιν ἀπάτης ἀρξάμενος ἐν ἑκάστῳ καιρῷ καὶ πολιτείᾳ πολεμῶν μεμένηκε τὸ γένος τὸ ἡμέτερον , ἀναγκαίως ἐπὶ Θεὸν καταφυγεῖν ἐχρῄζομεν .
Οὐκ οὖν ἄλλως σωθέντες εἰ μὴ κατὰ τοῦ δοκοῦντος εἶναι δυνατοῦ , τὸν ὄντως δυνατὸν ἐστρατεύομεν 0 1 .
πρὸ τοῦ ὄρη γενηθῆναι , καὶ πλασθῆναι τὴν γῆν καὶ τὴν οἰκουμένην , καὶ ἀπὸ τοῦ αἰῶνος καὶ ἕως τοῦ αἰῶνος σὺ εἶ ὁ Θεός 0 .
δύο κατὰ τὸ παρὸν ἡμῖν ὁ ψαλμῳδὸς συνίστησι ·
γενητὸν εἶναι τὸν κόσμον 0 ·
ἐπειδή τινες αὐτὸν εἶναι δοκοῦσιν ἀγένητον .
τοιγαροῦν γενόμενα τὰ ὄρη τῷ τῆς δημιουργίας λόγῳ , καὶ τὴν γῆν ὁμοίως πλαττομένην παρήγαγεν ·
ὁμοῦ δὲ ποιητὴν αὐτῶν εἶναι τὸν Θεόν , ὡς πρὸ πάντων ὄντα , καὶ ἀρχὴν τοῖς πᾶσι γενόμενον διὰ τοῦτο 0 .
Εἰπὼν δὲ τὴν γῆν , οὐ μάτην , Τὴν οἰκουμένην , προσέθηκεν , ἀλλὰ τῇ λέξει ταύτῃ τὸν ἄνθρωπον καὶ τὰ λοιπὰ ζῶα εἰς μέσον καλῶν , ἀφ ὧν οἰκεῖσθαι ἔλαχε , μήποτε τὰ θηρία τυχὸν ἢ τὰ ἑρπετά , ἤ τι τῶν ἄλλων ζώων ἐπὶ δημιουργὸν ἀναγάγωμεν ἕτερον .
καλῶς δέ , Ἀπὸ τοῦ αἰῶνος καὶ ἕως τοῦ αἰῶνος , τουτέστι , τοῦ μέλλοντος , εἶναί φησι Θεὸν πάντως καὶ Ποιητὴν καὶ Δημιουργὸν  ταῦτα γὰρ πάντα τῆς οὐσίας τοῦ Θεοῦ προϋπακούεται  , ἀλλὰ πάσαις ὁμοῦ ταῖς δόξαις ταῖς ἐναντίαις μαχόμενος ·
εἰσὶ γὰρ οἱ τοῦ παρόντος βίου Θεὸν ἄλλον , ἕτερον δὲ τοῦ μέλλοντος ὑπογράφοντες , ὧν τὴν βλάσφημον δόξαν ταῖς εἰρημέναις ἀνέτρεψε λέξεσι .
μὴ ἀποστρέψῃς ἄνθρωπον εἰς ταπείνωσιν .
πολλὰ γὰρ εἴδη ταπεινώσεως παρὰ τῇ Γραφῇ τῇ θεοπνεύστῳ λέγεται ·
καὶ ποτὲ μὲν λέγει τὸ ἀπὸ γνώμης μέτριον ·
μάθετε γάρ , φησὶν ὁ Χριστός , ὅτι πρᾶός εἰμι καὶ ταπεινὸς τῇ καρδίᾳ ·
ποτὲ δέ , τὴν ἀπὸ παιδείας γινομένην πρὸς ἡμετέραν διόρθωσιν 0 ·
διόπερ λέγει ὁ Δαυΐδ ·
ἀγαθόν μοι ὅτι ἐταπείνωσάς με 0 ·
ποτὲ μὲν τὴν ἀπὸ τιμωρίας , ἐξ ἧς ὁ τιμωρηθεὶς ἐπονείδιστος γίνεται 0 ·
ὡς ὅταν περὶ τοῦ διαβόλου λέγῃ 0 ·
ταύτην ἀπεύχεται τῷ ἀνθρώπῳ τὴν ταπείνωσιν , ὥστε μὴ καὶ αὐτὸν ἀποβληθῆναι τοῦ Θεοῦ , καθάπερ ἐκεῖνος ἀποβέβληται ·
διόπερ ὁ Σύμμαχος ἀντὶ τῆς ταπεινώσεως τὴν καταδίκην ἐκδέδωκε .
ταῦτα δὲ ὁ προφήτης προσευξάμενος , ἀκολούθως ἐπιφέρει τὰ ἑξῆς τὸν Θεὸν ἀποκρινόμενον ·
καὶ εἶπας , Ἐπιστρέψατε , υἱοὶ τῶν ἀνθρώπων .
ἐὰν γὰρ ἐπιστρέψωμεν , οὐκ ἀποστρέφομεν εἰς ταπείνωσιν , καθάπερ ὁ νοσήσας κακίαν ἀμεταμέλητον 0 .
ὅτι χίλια ἔτη ἐν ὀφθαλμοῖς σου , Κύριε , ὡς ἡ ἡμέρα ἡ ἐχθές , ἥτις διῆλθε , καὶ φυλακὴ ἐν νυκτί 0 1 .
σαφῶς τὴν τοῦ Θεοῦ μακροθυμίαν ἐκτίθεται ·
ἧς ἕνεκα ἐπιστρέψαι μὲν τοὺς ἀνθρώπους προσέταξε , χίλια δὲ ἔτη ὡς ἡμέραν μίαν , τὴν ἤδη προλαβοῦσαν ὥραν 0 1 ·
καὶ οὐ δὲ ὡς ἡμέραν μίαν , ἀλλὰ καὶ ὡς φυλακὴν ἐν νυκτί 0 1 2 ·
χρόνον πολὺ τῆς ἡμέρας β . . . . . . . 0 ·
εἰς τέσσαρας γὰρ φυλακὰς τὴν νύκτα κατατέμνουσι .
Οὐ τοίνυν κάμνει πρὸς ὅλον τὸν ἑκάστου βίον μακροθυμῶν ὁ Θεός ·
ὅτι χίλια ἔτη ὡς χρόνον ἐλάχιστον , καὶ οὐχὶ τὸν ἐνεστῶτα , ἀλλὰ τὸν ἤδη παρελθόντα λογίζεται 0 1 .
τὰ ἐξουδενώματα αὐτῶν ἔτη ἔσονται .
τῶν ἁμαρτωλῶν ·
περὶ γὰρ αὐτῶν καὶ τὰ ἑξῆς διαλέγεται ·
οἵτινες εἰ καὶ πολυετῆ καὶ πολυχρόνια τὰ ἐξουδενώματα , ἀλλ οὐκ αἰώνια κέκτηνται 0 .
ἐξουδενώματα γὰρ τὰς τῶν πονηρῶν ἀνθρώπων εὐθηνίας καλεῖ ·
οἵτινες ἐπ  οὐδενὶ τῶν δεόντων αὐχοῦσι καὶ πεποίθασιν , ἐπὶ κάλλει δὲ τυχόν , ἢ πλούτῳ , ἢ ἰσχύϊ σαρκός , ἅπερ ὡς πρόσκαιρα οὐδενὸς ἄξια λόγου , καὶ διὰ τοῦτο ἐξουδενώματα λέγονται 0 .
ὅθεν καὶ Δανιὴλ πρὸς τὸν Ναβουχοδονόσορ ἔλεγεν , ὅτι Κυριεύει ὁ Ὕψιστος τῆς βασιλείας τῶν ἀνθρώπων , καὶ ᾧ ἐὰν δόξῃ αὐτῷ , δώσει αὐτήν , καὶ ἐξουδένωμα ἀνθρώπων ἀναστήσει ἐπ αὐτήν .
τὸ πρωῒ ὡσεὶ χλόη παρέλθοι , τὸ πρωῒ ἀνθήσαι καὶ παρέλθοι 0 ·
τὸ ἑσπέρας ἀποπέσοι , σκληρυνθείη καὶ ξηρανθείη .
πρωῒ τὸν παρόντα βίον καλεῖ , οὐ συγκρίσει τοῦ μέλλοντος , ἀλλ ὅτι παυομένου τοῦ παρόντος βίου , τὸ σκότος τὸ τοῦ θανάτου ἐπέρχεται .
τοιγαροῦν Ἱερεμίας φησίν ·
Οὐαὶ ἡμῖν ὅτι ἔκλινεν ἡ ἡμέρα , καὶ ἐκλείπουσιν αἱ σκιαί ·
ἡμέραν τὸν παρόντα καὶ αὐτὸς βίον εἰπών , σκιὰς δὲ τὴν ἐν αὐτῷ πολιτείαν , ὡς πρὸς ὀλίγον κατέχουσαν 0 1 .
ἐν τῷ παρόντι τοίνυν βίῳ ἡ τῶν ἀνθρώπων εὐπραγία 0 ·
ἡ μὲν ὡς χλόη , ἡ δὲ ὡς ἄνθος παρέρχεται , τουτέστι , μέσον ἔρχεται 0 1 2 ·
ἀλλ ἡ μὲν ὡς ἄνθος ἀποπίπτει , διὰ τὸ λίαν αὐτῆς ὀλιγοχρόνιον ·
ἡ δὲ κ ἂν πρός τινα καιρὸν ἐπιμείνῃ χλοάζουσα , σκληρύνεται ὅμως ὕστερον θερμανθεῖσα τῷ τῆς δικαιοσύνης ἡλίῳ καὶ ξηραίνεται , χόρτος τε οὖσα ἐλέγχεται πρὸς κλίβανον καὶ καῦσιν ἐπιτήδειος .
ὥστε καὶ λίαν συμβαίνει ὅπερ Ἡσαΐας ὁ προφήτης , ἀλλὰ μὴν καὶ Ἰάκωβος εἰς νουθεσίαν ἡμετέραν ἐξέθετο λέγων 0 ·
πᾶσα σὰρξ χόρτος , καὶ πᾶσα δόξα ἀνθρώπου ὡς ἄνθος χόρτου 0 1 ·
ἐξηράνθη ὁ χόρτος , καὶ τὸ ἄνθος αὐτοῦ ἐξέπεσε ·
καὶ ἡ εὐπρέπεια τοῦ προσώπου αὐτοῦ ἀπώλετο .
ἀλλὰ ταῦτα οὐκ εὐχόμενος ὁ προφήτης , ἀποφαινόμενος δὲ καὶ ὀργιζόμενος φθέγγεται .
Εἰ γὰρ καί , Παρέλθοι , οὐκ ἐν εὐχῆς τρόπῳ τὸ ῥῆμα λέγει ·
δηλοῖ δὲ Θεοδοτίων ·
ἀντὶ γὰρ τοῦ , Παρέλθοι , Παρέλθῃ , οὗτος ἐκδέδωκε .
πλὴν ὅτι τοῦ Θεοῦ τῶν ἁμαρτωλῶν καὶ τὴν δίκην αὐτοῖς κατὰ καιρὸν ἐπάγοντος ἡ τοῦ παρόντος εὐπρέπεια σαθρωθεῖσα ἐλέγχεται 0 ·
ὡς δηλοῖ τὸ ἑπόμενον ·
ὅτι ἐξελίπομεν ἐν τῇ ὀργῇ σου , καὶ ἐν τῷ θυμῷ σου ἐταράχθημεν .
μετριώτερον τῆς ὀργῆς τὸν θυμὸν εἴωθεν αὐτὸς ὁ προφήτης ἐκτίθεσθαι ·
εἴσῃ δὲ μάλιστα , τοῦτον τὸν στίχον αὐτοῦ ἐπερχόμενος ·
κύριε , μὴ τῷ θυμῷ σου ἐλέγξῃς με , μη δὲ τῇ ὀργῇ σου παιδεύσῃς με .
τὸν μὲν γὰρ ἔλεγχον τῷ θυμῷ , τὴν δὲ μετὰ τὸν ἔλεγχον παιδείαν , δηλαδὴ τὴν τιμωρίαν , τῇ ὀργῇ προσεκύρωσεν 0 .
ὅθεν καὶ νῦν ἀπὸ μὲν τῆς ὀργῆς φησιν ἡμᾶς ἐκλείπειν , τουτέστι , διαφθείρεσθαι ·
ἀπὸ δὲ τοῦ θυμοῦ ταράττεσθαι 0 ·
ὁ δὲ ταραχθεὶς οὐ πάντως διαφθείρεται , ἀλλ ἐὰν σωφρονήσας ἐπιστρέψῃ , κερδαίνει τὴν ὀργὴν καὶ τὴν ἐξ αὐτῆς ἔκλειψιν ·
ὥσπερ ὁ ἐλεγχθείς , ἐὰν μεταβάληται , τὴν παιδείαν διαλαθεῖν δυνήσεται .
ἔθου τὰς ἀνομίας ἡμῶν ἐναντίον σου .
πρῶτον μὲν ὅτι ἀπεχθῶς πρὸς τὰς ἁμαρτίας ὡς δίκαιος καὶ ἐναντίως κέκτηται 0 1 ·
ἔπειτα ὡς κριτὴς ἐν ὀφθαλμοῖς ἔχει καθάπερ τὰ κατορθώματα , οὕτως καὶ τὰ πλημμελήματα 0 .
ὁ αἰὼν ἡμῶν εἰς φωτισμὸν τοῦ προσώπου σου 0 .
Οὐδὲν γὰρ τῶν ἐν αὐτῷ λανθάνει τὸν Θεόν , καὶ διὰ τοῦτο εἰς φωτισμὸν αὐτῷ εἶναι , τουτέστι , τοῦ προσώπου πεφανερῶσθαι λέγεται .
καὶ εἰς φωτισμόν ἐστι τοῦ προσώπου τοῦ Θεοῦ ·
δηλαδὴ τοῦ Χριστοῦ , παρ αὐτοῦ φωτισθῆναι δεόμενος 0 .
ὅτι πᾶσαι αἱ ἡμέραι ἡμῶν ἐξέλιπον 0 .
τοῖς μετὰ  ταῦτα  μάνθανε .
ἐν τῇ ὀργῇ σου ἐξελίπομεν .
ὀργισθέντος γὰρ τοῦ Θεοῦ ἡνίκα ὁ Ἀδὰμ ἐν παραδείσῳ παρήκουσεν , αὐτοί τε ἡμεῖς ἐξελίπομεν , καὶ πᾶσαι ἡμῶν αἱ ἡμέραι , τουτ έστιν , ὅλος ἡμῶν ὁ βίος ἐξέλιπε , θάνατον ἐφ ἡμῖν τοῦ κριτοῦ καταδικάσαντος .
τὰ ἔτη ἡμῶν ὡσεὶ ἀράχνη ἐμελέτων .
ἔπρεπε γὰρ τοιαῦτα τῷ προφήτῃ μελετᾷν καὶ φιλοσοφεῖν , καὶ τὸν ἀνθρώπινον βίον ὡς ἀράχνην διανοεῖσθαι , διηνεκῶς τοῦτο περὶ ἑαυτοῦ λογιζόμενον ·
ἐντεῦθεν γὰρ καὶ τὰ λυπηρὰ καρτερεῖν , καὶ τῶν δοκούντων εἶναι χρηστῶν περιφρονεῖν , ὡς σαθρὰν ἐχόντων τὴν ὑπόστασιν , ἔμελλεν .
Αἱ ἡμέραι τῶν ἐτῶν ἡμῶν ἐν αὐτοῖς ἑβδομήκοντα ἔτη 0 .
ἐν αὐτοῖς , τουτ έστιν , ἐνίων ·
ὀλίγοι γὰρ ἀριθμὸν ἐτῶν τῶν εἰρημένων φθάνουσιν .
ἐὰν δὲ ἐν δυναστείαις , ὀγδοήκοντα ἔτη 0 1 .
δυναστείαν καλεῖ τὴν εὐρωστίαν τοῦ σώματος .
σύμμαχος δὲ ἀντὶ τοῦ , Ἐν δυναστείαις , Ἐν παραδόξῳ , ἐκδέδωκε δεικνὺς ὡς οὐκ εἶναι εὐχερὲς εἰς τοσοῦτον ἡλικίας προκόψαι καὶ τὸν εὔρωστον 0 .
ἄρα τοίνυν ἀράχνην τὸν βίον ἐκάλεσε τὸν ἀνθρώπινον ·
τοῦτο μὲν ὡς πρὸς ὀλίγον ἀρκοῦντα καιρόν 0 ·
τὸ γὰρ ἀσθενές , τῆς ἀράχνης ἴδιον 0 ·
τοῦτο δὲ ὡς κόπον καὶ πόνον εἰς ἀνωφελὲς ἔχοντα 0 1 ·
πολλῷ γὰρ κόπῳ καὶ μόχθῳ καὶ ἡ ἀράχνη διὰ τὸ λίαν λεπτὸν τῶν ὑφασμάτων συνετίθετο ·
ἀλλ ὅμως ἀνωφελὴς ὁ ἐπ  αὐτοῖς πόνος 0 ·
εἰς οὐδὲν γὰρ ἀποβαίνει χρήσιμον .
ἀνθ  ὅτου δὲ ἐν ἑβδομήκοντα τῶν ἀνθρωπίνων ἐτῶν τὸν ἀριθμὸν περιέγραψε , καίτοι πολλῶν εἰς ἑκατὸν ἔτη φθανόντων καὶ πλείονα , ἢ πάντως ὅσα τὸν ὀγδοηκοστὸν ἀριθμὸν ὑπερπέσῃ , οὐδαμῶς ἀριθμεῖσθαι ἠξίωσεν , ὡς περιττῶν τῷ βίῳ τυγχανόντων , εἰς γῆρας ἐλαυνόντων ὑπερήμερον , ὅπερ αὐτοὺς μικροῦ τοῖς νεκροῖς παραπλησίους καθίστησιν .
ὅτι ἐπῆλθε πραότης ἐφ ἡμᾶς , καὶ παιδευθησόμεθα .
πραότητα καλεῖ τὴν ἐφ ἡμῖν παρὰ τοῦ Θεοῦ ἐξελθοῦσαν ἀπόφασιν ·
πραῦναι γὰρ ὁ Θεὸς τὰς προλαβούσας τιμωρίας βουλόμενος  φημὶ δὲ τόν , Ἐν ἱδρῶτι τοῦ προσώπου σου φαγῇ τὸν ἄρτον σου ·
καὶ τό , Ἀκάνθας καὶ τριβόλους ἀνατελεῖ σοι ἡ γῆ  , τέλος ἡμῖν τοῦτον ἐπινοεῖ τὸν θάνατον , ᾧ σφόδρα παιδευσόμεθα , οὐ τιμωρούμενοι τοσοῦτον , ὅσον ὠφελούμενοι ·
ἐλπίδι γὰρ τοῦ θανάτου πολλὰ τῶν κακῶν τῶν ἐντεῦθεν ἐκκλίνομεν .
τίς γινώσκει τὸ κράτος τῆς ὀργῆς σου , καὶ ἀπὸ τοῦ φόβου σου τὸν θυμόν σου ἐξαριθμήσασθαι ;
ἐνταῦθα τό , Τίς , οὐκ ἐπὶ ἀδυνάτῳ , ἀλλ ἐπὶ τῷ σπανίῳ ὁ προφήτης ἐξέλαβεν 0 ·
ὡς τό , Τίς ἀναβήσεται εἰς τὸ ὄρος τοῦ Θεοῦ 0 ;
καί , Τίς ἐστιν ἄνθρωπος ὁ θέλων ζωήν ;
σπανίους γὰρ τούτους ὁμοῦ καὶ μακαρίους ἐπαπορήσας δείκνυσιν .
ὥσπερ δὴ καὶ ἐνταῦθα 0 ·
τὸ γὰρ γινώσκειν τὸ δυνατὸν τῆς ὀργῆς τοῦ Θεοῦ , καὶ ἀπὸ τοῦ φόβου αὐτοῦ , δηλαδὴ διὰ τὸν φόβον αὐτοῦ , τὸν θυμὸν αὐτοῦ ἐξαριθμεῖσθαι , τουτέστι , πολυπραγμονεῖν καὶ ἀναλογίζεσθαι , ἁμαρτημάτων ἀποχήν , κατόρθωσιν δὲ τῶν ἀρετῶν ἐργάζεται .
τὴν δεξιάν σου οὕτως γνώρισόν μοι , καὶ τοὺς πεπαιδευμένους τῇ καρδίᾳ ἐν σοφίᾳ 0 .
δεξιὰν τοῦ Θεοῦ τὸν Χριστὸν καλεῖ ·
πεπαιδευμένους τῇ καρδίᾳ ἐν σοφίᾳ , τουτ έστιν , ἐν τῷ Χριστῷ  Χριστὸς γὰρ Θεοῦ δύναμις καὶ Θεοῦ σοφία  , τοὺς ἀποστόλους 0 ·
οὐ δὲ γὰρ εἶπε , Γλώττῃ πεπαιδευμένους , ἀλλά , Καρδίᾳ , ὅπερ τῶν ἀποστόλων ὡς θεοφόρων ἴδιον , οἵτινες καὶ νοῦν ἔχουσι Χριστοῦ , καθάπερ καὶ Παῦλος ἔλεγε 0 1 .
γνωρισθῆναι τοίνυν , τουτ έστιν , ἀποκαλυφθῆναι τὸν Χριστὸν καὶ τοὺς ἀποστόλους , ὡς ἐκεῖθεν ἡμῶν ἁμαρτανόντων τὴν σωτηρίαν πρεσβεύεται .
ἀλλὰ γὰρ εἰπών , Οὕτως γνώρισον , εἶτα τὸ πῶς μὴ ἐπαγαγών , δῆλός ἐστιν εἰπεῖν μὲν θελήσας τὸν τρόπον καθ ὃν τὸν Χριστὸν ἀποκαλυφθῆναι προσεύχεται , ἢ ἐν ὕψει τυχόν , ἢ ἐν ταπεινώσει , ἐπαπορήσας δὲ ποῖον ἐκλέξασθαι προσῆκε .
τὸ μὲν γὰρ ὕψος αὐτὸν ποιεῖ τοῖς ἀνθρώποις ἀπρόσιτον ·
εὐκαταφρόνητον δὲ ἡ ταπείνωσις 0 ·
διόπερ ὁ Χριστὸς ἑκατέρου τὸ μέσον ἐκλέλεκται , τὸ ταπεινὸν τῶν παθῶν θεραπεύων τοῖς θαύμασιν .
ἐπίστρεψον , Κύριε  ἕως πότε  , καὶ παρακλήθητι ἐπὶ τοῖς δούλοις σου .
Οὐκ αὐτὸν ἐπιστρέψαι τὸν Θεόν , ἀλλ ἡμᾶς ἐπιστρέψαι , τουτέστι διορθῶσαι πρεσβεύεται 0 .
ἢ καὶ τὸν Θεὸν ἐπιστρέψαι βούλεται , ἵνα ἐπιστραφεὶς ὡς ποιμὴν τὰ ῥεμβόμενα πρόβατα ἐπιβλέψηται , ἐφ οἷς καὶ παρακληθῆναι αὐτὸν τοῦτον διὰ τὴν πλάνην βούλεται .
ἕως πότε δὲ λέγει οὐκ ἐγκαλῶν , ἀλλ  ὡς ὑπεροδυρόμενος τὴν ἀναβολὴν τοῦ Θεοῦ , καὶ δεῖξαι  βουλόμενος  τάχους τὰ ἡμέτερα χρῄζοντα .
ἐνεπλήσθημεν τὸ πρωῒ τοῦ ἐλέους σου , Κύριε ·
καὶ ἠγαλλιασάμεθα καὶ εὐφράνθημεν ἐν πάσαις ταῖς ἡμέραις ἡμῶν .
Οὔπω τὴν προσευχὴν ὁ προφήτης ἐπλήρωσεν ·
ἔτι γὰρ αὐτῆς ἐν τοῖς στίχοις τοῖς ἑπομένοις ἔχεται ·
καὶ ὡς ἀκουσθεὶς ὅμως τὰ παρόντα ἐφθέγξατο , ἐν οἷς ἐμπλησθῆναι τοῦ ἐλέους τοῦ Θεοῦ , τουτέστι , δαψιλῶς ἀπολαῦσαι , σεμνύνεται ·
ἐμπλησθῆναι δὲ Τὸ πρωΐ , ἤτοι τὸν καιρὸν λέγων τῆς τοῦ Σωτῆρος ἀναστάσεως , Λίαν πρωΐ , καθά φησιν ὁ Μάρκος , γενόμενον 0 ·
ἢ καὶ τὸν παρόντα βίον , ἐν ᾧ τὸ ἔλεος τοῦ Θεοῦ τοῖς ἀνθρώποις ὁ Χριστὸς ἐπεδήμησεν 0 ·
οὗ καὶ τῶν ἀγαθῶν ὡς πολλῶν ἐνεπλήσθημεν ·
ἐφ οἷς ἠγαλλιασάμεθα καὶ εὐφράνθημεν πάσας τὰς ἡμέρας , ἅστινάς ποτε τῷ λαῷ τῶν Ἰουδαίων συνέβαινε χρόνον τινὰ δυναστεύοντι καὶ πάλιν ὑπὸ τοὺς ἐχθροὺς γινομένῳ καὶ δουλεύοντι ·
τοῦτο γὰρ συνεχῶς ἐν τῇ βίβλῳ τῶν Κριτῶν εὑρήσεις ἱστορούμενον .
Εὐφράνθημεν ἀνθ ὧν ἡμερῶν ἐταπείνωσας ἡμᾶς , ἐτῶν ὧν εἴδομεν κακά .
ποίας ἡμέρας , ἢ πάντως ταύτας , ἃς ἐτελοῦμεν ὑπὸ τὴν δουλείαν τῶν εἰδώλων αἰνίττεται , ἐν αἷς ἡμᾶς ἐταπείνωσε συγχωρήσας δουλεύειν τοῖς ἡμετέροις ποιήμασι ;
τότε πολλὰ κακά τε καὶ διάφορα εἴδομεν , οὐ μόνον εἰς τὸν Ποιητὴν βλασφημοῦντες , ἀλλὰ καὶ τῆς φύσεως ἀγνοοῦντες τὰ δίκαια ·
τοὺς γὰρ υἱοὺς καὶ τὰς θυγατέρας τοῖς δαιμονίοις ἐθύσαμεν .
καὶ ἴδε ἐπὶ τοὺς δούλους σου καὶ ἐπὶ τὰ ἔργα σου , καὶ ὁδήγησον τοὺς υἱοὺς αὐτῶν .
ὁρᾷς πάλιν πῶς τὴν προσευχὴν ἀνέλαβεν ;
ἐφορᾷν ἡμᾶς τὸν Θεὸν καὶ τὰ ἔργα τὰ ἡμέτερα .
ἐπόψεται δὲ ἡμᾶς καὶ δούλους οἰκείους ἕξει , ὅταν αὐτῷ  αὐτοῦ τῷ  νόμῳ  τοῦτο γὰρ δούλων ἴδιον  ὑπακούσωμεν 0 ·
τότε ἡμῶν ἐπισκοπεῖν καὶ τὰ ἔργα ὡς ἀγαθὰ ἀνέξεται .
ὁδηγήσει δὲ ἡμᾶς καὶ τοὺς υἱοὺς ἡμῶν τοὺς τῆς σαρκός , ἀλλὰ μὴν καὶ τοῦ πνεύματος , ὡς παρὰ χρηστῶν χρηστὰ διδασκομένους καὶ τῇ παρὰ Θεοῦ χειραγωγίᾳ θεασάμενος πρέποντας .
καὶ ἔστω ἡ λαμπρότης Κυρίου τοῦ Θεοῦ ἡμῶν ἐφ ἡμᾶς , καὶ τὰ ἔργα τῶν χειρῶν ἡμῶν κατεύθυνον ἐφ ἡμᾶς .
ἐὰν γὰρ τῆς λαμπρότητος τοῦ Θεοῦ , τῆς ἐλλάμψεως τοῦ Πνεύματος δηλαδή , μεταλάβωμεν , ἧς μετασχόντες οἱ ἅγιοι ἰδίαν καὶ αὐτοὶ λαμπρότητα κέκτηνται  φησὶ γάρ ·
ἐν τῇ λαμπρότητι τῶν ἁγίων σου 0 ·
ἐκ γαστρὸς πρὸ ἑωσφόρου γεγέννηκά σε  ·
τὰ ἔργα τῶν χειρῶν ἡμῶν , αἱ πράξεις , ἐρεῖς , ἐφ ἡμᾶς , τουτ έστιν ὑπὲρ ἡμῶν , παρὰ Θεοῦ κατευθύνονται , οὕτως κατὰ νόμον τὸν παρ αὐτοῦ πραττόμεναι , ὥστε καὶ πρὸς ἡμᾶς ὅπερ εἴρηται τοῖς ἀποστόλοις λέγεσθαι ·
Οὕτως λαμψάτω τὸ φῶς ὑμῶν ἔμπροσθεν τῶν ἀνθρώπων , ὅπως ἴδωσι τὰ καλὰ ὑμῶν ἔργα καὶ δοξάσωσι τὸν Πατέρα ὑμῶν τὸν ἐν τοῖς οὐρανοῖς .
καὶ τὸ ἔργον τῶν χειρῶν ἡμῶν κατεύθυνον .
ἄρα τὴν ἐλεημοσύνην ὁ ψαλμῳδὸς αἰνίττεται ·
αὕτη γὰρ ἔργον τῶν χειρῶν τῶν ἡμετέρων ἐξαίρετον 0 ·
διὰ τοῦτο τῶν ἔργων αὐτὸ τῶν πολλῶν ἀφώρισεν , ὧν ἐν τοῖς στίχοις τοῖς πρόσθεν ἐμνημόνευσεν , ἰδιάζον ὥσπερ ἀξίωμα τῇ ἐλεημοσύνῃ περιθεῖναι βουλόμενος , ἧς κατευθυνούσης , οὐ τὰ τυχόντα κερδαίνομεν , ἔλεον δὲ τὸν παρὰ Θεοῦ καὶ συμπάθειαν 0 ·
μακάριοι γὰρ οἱ ἐλεήμονες , ὅτι αὐτοὶ ἐλεηθήσονται 0 .
Αἶνος ᾠδῆς τῷ Δαυΐδ , ἀνεπίγραφος παρ  Ἑβραίοις 0 .
ψαλμὸς ϟʹ .
Οἱ μὲν ἄλλοι τῶν ἑρμηνευτῶν τὸν ψαλμὸν ἀνεπίγραφον ἔχουσι .
πλὴν οὐ τούτου χάριν ἀθετεῖσθαι τὴν ἐπιγραφὴν προσῆκε ·
θέσθαι δὲ αὐτῇ μᾶλλον 0 .
ἔστι γὰρ τῶν Ἑβδομήκοντα , οἳ διὰ τῆς πρὸς ἀλλήλους συμφωνίας ἐδήλωσαν τὴν γενομένην αὐτοῖς χορηγίαν τοῦ Πνεύματος , ὑφ ἧς καὶ τὸν παρόντα ψαλμὸν αἶνον ᾠδῆς τῷ Δαυΐδ , τουτ έστιν , ἔπαινον ᾠδῆς ἀναγκαίως ἐπέγραψαν .
σφόδρα γὰρ αὐτοῦ ταύτην μάλιστα χρὴ τὴν μελῳδίαν περιέπειν , μεγάλα καὶ θαυμαστὰ περιέχουσαν .
ὁ κατοικῶν ἐν βοηθείᾳ τοῦ Ὑψίστου , ἐν σκέπῃ τοῦ Θεοῦ τοῦ οὐρανοῦ αὐλισθήσεται .
βοήθεια τοῦ Ὑψίστου ἡ παρ αὐτοῦ νομοθεσία 0 ·
εἰς συμμαχίαν γὰρ ἡμῖν τὴν κατὰ πολεμίων τῶν ἀοράτων δέδοται .
κατοικεῖ τοίνυν ἐν ταύτῃ ὁ κατὰ σκοπὸν τὸν ἐν αὐτῇ πολιτευόμενος .
Οὗτος Ἐν σκέπῃ τοῦ Θεοῦ τοῦ οὐρανοῦ αὐλισθήσεται ·
κατὰ τὸ μέλλον εὔδηλον 0 ·
σύνοικος γὰρ ἔσται Θεῷ , καὶ τὰς αὐτὰς μονὰς οἰκήσει τῷ ποιητῇ τοῦ οὐρανοῦ , ἢ καὶ ὑπ αὐτοῦ τοῦ Θεοῦ , οὐχὶ δέ τινος τῶν δημιουργημάτων σκεπασθήσεται .
ἐρεῖ τῷ Κυρίῳ ·
ἀντιλήπτωρ μου εἶ καὶ καταφυγή μου , ὁ Θεός μου , καὶ ἐλπιῶ ἐπ αὐτόν .
Εἰκότως 0 ·
ὁ γὰρ κατὰ τὰς ἐντολὰς τοῦ Θεοῦ πολιτευόμενος , οὗτος ὡς ἐλπίζων ἐπ  αὐτῷ παῤῥησιάζεται , καὶ ἀντιλήπτορα μὲν αὐτὸν ἕξει , πνευματικῶς πρὸς τοὺς πολέμους τοὺς νοητοὺς ἱστάμενος ·
ἐὰν δὲ καὶ ἀσθενὴς ᾖ , οὐ τῆς ἀντιλήψεως τοῦ Θεοῦ ἡττηθείσης , ἀλλ αὐτὸς τῇ ῥᾳθυμίᾳ γεγονὼς ἀσθενέστερος , Ἐρεῖ τῷ Θεῷ ·
καταφυγή μου εἶ .
καὶ οὐχ ἁμάρτῃς λέγων , ἀπὸ τοῦ φθάσαντος βίου παῤῥησιαζόμενος .
ὅτι αὐτὸς ῥύσεταί με ἐκ παγίδος θηρευτῶν καὶ ἀπὸ λόγου ταραχώδους .
παγὶς θηρευτῶν , ἀλλὰ μὴν καὶ λόγος ταραχώδης , συμβουλὴ πᾶσα πρὸς τὰ φαῦλα προτρέπουσα , καὶ τῶν ἀπατωμένων θολοῦσα τὰς ψυχὰς ταῖς ἡδοναῖς , οὕτω τε παιδεύουσα 0 .
ταύτης ἡμᾶς ὁ Θεός , ὅταν ἐπ αὐτὸν καταφύγωμεν , ῥύεται ·
οὐκέτι γὰρ ἡδοναῖς παγιδευθῆναι δυνάμεθα , οὐδενὸς λόγου τὰ ἐν τῷ κόσμῳ πάντα συγκρίσει τῇ πρὸς Θεὸν εὑρίσκοντες .
ἐν τοῖς μεταφρένοις αὐτοῦ ἐπισκιάσει σοι , καὶ ὑπὸ τὰς πτέρυγας αὐτοῦ ἐλπιεῖς .
καὶ τίνος χάριν εἰς τὸ οἰκεῖον πρόσωπον ἀναλαβὼν ὁ προφήτης τὰ φθάσαντα , νῦν ὡς ἑτέρῳ προσφωνῶν διαλέγεται .
ἢ πάντως , ὅτι πρὸς τὸν ἐξ ἐθνῶν λαὸν τὰ νῦν εἰρημένα διατάττεται , παιδαγωγῶν αὐτόν , τίνι τρόπῳ τῶν τυραννούντων δαιμόνων περιγενέσθαι δυνήσεται ;
καὶ ποίαν αὐτῷ συμμαχίαν ὁ Θεὸς ἐπαγγέλλεται ;
φησὶ δέ , πρώτην ἀπὸ νόμου καὶ προφητῶν ·
ταῦτα γάρ ἐστι τοῦ Θεοῦ τὰ μετάφρενα , ἐπειδήπερ ἐν αὐτοῖς καθάπερ ἐν μεταφρένοις τὴν γνῶσιν τὴν ἰδίαν ἀπέθετο 0 ·
ἐν τούτοις ἐπισκιάζει τὸν αὐτῷ προσερχόμενον , οὐ συγχωρῶν αὐτὸν ὑπὸ τοῦ τοῦ διαβόλου κατακαυθῆναι καύσωνος .
διὸ καὶ Παῦλος σκιὰν ἔχειν τὸν νόμον ἐξέθετο .
πτέρυγες τὸ Εὐαγγέλιον 0 ·
ἐπειδὴ ὁ κατὰ ταῦτα πολιτευόμενος , καθάπερ ὑπόπτερος γεγονώς , ἀπὸ γῆς εἰς οὐρανὸν κουφίζεται 0 .
ὑπὸ ταύτας τοίνυν ἐλπίζειν χρή , τουτέστι , τὴν εἰς Θεὸν ἐλπίδα τοιαύτην ἔχειν , οἷον τὸ εὐαγγελικὸν διατάττεται πρόσταγμα , ὥστε μὴ ἐλπίζειν ἐπὶ Θεὸν καὶ μαμωνᾶν , ἀλλ ἐπὶ Θεῷ μόνῳ ·
οὕτω γὰρ οὐδὲν ὑπὸ αἰσθητῶν ἐχθρῶν ἢ νοητῶν βλαβῆναι δυνησόμεθα .
ὅπλῳ κυκλώσει σε ἡ ἀλήθεια αὐτοῦ .
ὅπλον τοῦ ἀψευδοῦς ἰσχυρὸν ἡ ἀλήθεια 0 ·
πλὴν ἀλλὰ γὰρ ὄντως ἀλήθεια τοῦ Θεοῦ ὁ Χριστός , ὡς πολλάκις εἰρήκαμεν 0 ·
τούτου ὅπλον ὁ σταυρός , ὑφ οὗ κυκλούμενοι πάντα πόλεμον θαῤῥοῦμεν , πάντα ἐχθρὸν τροπούμεθα 0 ·
Οὐ φοβηθήσῃ ἀπὸ φόβου νυκτερινοῦ , ἀπὸ βέλους πετομένου ἡμέρας .
φόβος νυκτερινός , ὁ τῶν ἡδονῶν τῆς σαρκός 0 ·
ἐν σκότει γὰ ἐπιτίθεται μάλιστα ·
βέλος ἐν ἡμέρᾳ πετόμενον , ἡ πλεονεξία 0 ·
οὗτος γὰρ αὐτοῖς ὁ καιρὸς εἰς πτῆσιν , τουτ έστιν εἰς ἐργασίαν , εὔκαιρος 0 .
ἑκάτερον δὲ ὅμως ἐπὶ τῆς ἐφόδου τῶν δαιμόνων νόησον ·
οὗτοι γὰρ ἐν νυκτὶ φοβεῖν ἡμᾶς εἰώθασι , συνεργοῦντος αὐτοῖς τοῦ σκότους εἰς τὰ φόβητρα ·
ἐν ἡμέρα δὲ ἵπτανται ·
εἰσὶ γὰρ ἀέριοι ·
οὐ μὴν ἠρεμοῦσι , δίκην δὲ βελῶν τοῖς ἀφυλάκτοις καὶ γυμνοῖς τῶν ὅπλων τῆς σαρκὸς ἐπιτίθενται .
ἀπὸ πράγματος ἐν σκότει διαπορευομένου , ἀπὸ συμπτώματος καὶ δαιμονίου μεσημβρινοῦ 0 .
θεωρεῖς ὅτι περὶ δαιμόνων αὐτῷ καὶ τὰ φθάσαντα εἴρηται ;
ὧν ἐπειδὴ πολλαὶ διαφοραὶ τυγχάνουσι  πολλὰ γὰρ ἀπάτης ὑποτρέχουσι σχίσματα  , Ἀπὸ πράγματός , φησιν , ἐν σκότει διαπορευομένου , τουτ έστιν , ἀφ  οἱουδηποτοῦν ἐν σκότει τὴν πρᾶξιν καὶ τὴν πορείαν ἔχοντος 0 .
τοῦτο γὰρ εἰπὼν καθολικῶς , τῶν ἀντικειμένων ἐπεμνήσθη δυνάμεων , αἵτινες τῷ σκότῳ χαίρουσι καὶ κοινωνίαν πρὸς τὸ φῶς διὰ κακίαν οὐκ ἔχουσιν ·
ὅθεν καὶ εἰς τὸ σκότος τὸ ἐξώτερον ἀπάγεσθαι μέλλουσιν ·
ἀλλὰ μὴν καὶ τὸ μεσημβρινὸν μέρος τῆς ἡμέρας διώκουσιν ·
ἠρεμεῖν γὰρ κατ ἐκεῖνον τὸν καιρὸν οἱ πλεῖστοι τῶν ἀνθρώπων εἰώθασι .
κλέπται δὲ ὄντες καὶ λῃσταί , τὰς συνεχεῖς ὄψεις τῶν ἀνθρώπων δεδοίκασιν , εὐλαβούμενοι τὸ τῆς ἡμετέρας εἰκόνος ἀξιόπιστον ·
ὅθεν περὶ τάφους ὡς , τὰ πολλά , καὶ βορβόρους , χώρους τε τοὺς ἄλλους τοὺς ἐρήμους τῶν ἀνθρώπων ἠσχόληνται 0 .
τούτου χάριν καὶ κατὰ τὸ μέσον ἡμῖν τῆς ἡμέρας συμπεσεῖν καὶ συναντῆσαι θρασύνονται .
πεσεῖται ἐκ τοῦ κλίτους σου χιλιὰς καὶ μυριὰς ἐκ δεξιῶν σου , πρὸς σὲ δὲ οὐκ ἐγγιεῖ .
ὅπλα δικαιοσύνης δεξιὰ καὶ ἀριστερὰ Παῦλος ἡμᾶς ἐδίδαξεν ὁ ἀπόστολος ·
δόξαν καὶ ἀτιμίαν , δυσφημίαν καὶ εὐφημίαν , καὶ τὰ τούτοις ἑπόμενα 0 .
ἐν τούτοις αἱ ἐναντίαι δυνάμεις πολεμούμεναι πίπτουσιν ·
ἀλλὰ τοῖς μὲν εὐωνύμοις ἐλάττονες , τοῖς δεξιοῖς δὲ πλείονες 0 1 2 .
διόπερ , Ἀπὸ τοῦ κλίτους σου  ὅπερ εὐώνυμον μέρος ὁ προφήτης τὸ παρὸν ἐνόησε 0 ·
δῆλον δὲ ἀφ ὧν αὐτὸ πρὸς τὸ δεξιὸν διεστείλατο  χιλιάδας ἐχθρῶν πεσεῖσθαί φησιν ·
ἀπὸ δὲ τοῦ δεξιοῦ μυριάδας 0 .
καὶ μὴ θαυμάσῃς ·
ἀρχὴ μὲν γὰρ τῆς τῶν δαιμόνων πτώσεως τὰ τῶν εὐσεβούντων παθήματα 0 ·
μαρτύρων οἱονεὶ καὶ ὅσοι τοὺς μαρτυρικοὺς ἀγῶνας ἐζήλωσαν 0 .
τὰ πάθη μὲν τοῖς ὅπλοις τοῖς εὐωνύμοις τέτακται ·
ἐντεῦθεν καὶ πρότερον τοὺς ἐξ ἀριστερῶν ἠρίθμησε πίπτοντας .
ἀλλ ὅμως αἱ πλεῖσται δυνάμεις τῶν εἰδώλων ταῖς ὕστερον γενομέναις τιμαῖς τῶν εἰς Χριστὸν εὐσεβούντων καθῃρέθησαν .
Οὕτω δὲ τὴν νύχην καὶ τὴν καθαίρεσιν τῶν ἐχθρῶν ἀκμητὶ κατορθοῦσθαί φησιν , ὥστε μη δὲ ἐγγίζειν πρὸς ἡμᾶς συστάδην εὐλαβουμένους μάχεσθαι .
πλὴν τοῖς ὀφθαλμοῖς σου κατανοήσεις .
καὶ ἀνταπόδοσιν ἁμαρτωλῶν ὄψει .
Εἰ καὶ πόῤῥωθέν , φησι , καὶ ἀφανῶς πολεμοῦσι ὡς ἀόρατοι , ἀλλ ὅμως τοῖς ὀφθαλμοῖς τὰ κατ αὐτῶν θεωρήσεις ἐγειρόμενα τρόπαια , καὶ τὴν εἰς αὐτοὺς παρὰ τῶν ἠπατημένων γινομένην ἀνταπόδοσιν 0 .
Οἱ γὰρ πρότερον τεκταίνοντες εἴδωλα , νῦν καθαιροῦσιν εἴδωλα ·
οἱ πρότερον οἰκοδομοῦντες ναούς , νῦν ἐμπιπρῶσι ναούς ·
οἱ πρότερον τὰ ἔργα τῶν χειρῶν αὐτῶν θεοποιοῦντες νῦν αὐτὰ χερσὶν οἰκείαις καταβάλλουσι .
καὶ πῶς ταῦτα κατώρθωται ἄκουε ·
τὸ πρόσωπον γὰρ τῆς ἀνθρωπότητος ὁ προφήτης ἀποκρινόμενος ἔταξεν ·
ὅτι σύ , Κύριε , ἡ ἐλπίς μου 0 .
Εὐγνωμοσύνης ὁμοῦ καὶ ἀληθείας τὰ ῥήματα 0 .
τῇ γὰρ εἰς Θεὸν ἐλπίδι τὸν πρὸς τὰς ἀρχάς , πρὸς τὰς ἐξουσίας , πρὸς τοὺς κοσμοκράτορας τοῦ σκότους κατωρθώσαμεν πόλεμον , οὐκ ἂν ἄλλως ἐγκρατεῖς γενόμενοι τῶν ἀσάρκων οἱ σαρκικοί 0 .
τὸν Ὕψιστον ἔθου καταφυγήν σου .